RfP výmena interných FW 2.kolo

1. Identifikačné údaje
   1. Obstarávateľ súťaže

Stredoslovenská distribučná, a.s.

so sídlom: Pri Rajčianke 2927/8, 010 47 Žilina

IČO: 36442151

IČ DPH: SK 2022187453

IBAN: SK44 0200 0000 0021 4355 0551

SWIFT: SUBASKBX

spoločnosť zaregistrovaná v obchodnom registri na Okresnom súde Žilina, oddiel: Sa, vložka číslo: 10514/L

1. Zoznam skratiek

AAA - Authentication, Authorization, and Accounting

AD – Active directory

BGP - Border Gateway Protocol

CLI - Command Line Interface

CPS - Connections Per Second

DC - Dátové Centrum

DMZ- Demilitarized Zone

FW - Firewall

HW - hardvér

IoT - Internet of Things

IPS – Intrusion Prevention System

L2 – Layer 2

L3 – Layer 3

NGFW - next generation firewall

NTP – Network Time Protocol

OOB – Out Of Band Network

OT – Operational Technology

OVS – Obchodná verejná sútaž

RADIUS - Remote Authentication Dial-In User Service

RMA – Return Merchandise Authorization

SIEM - Security Information and Event Management

SLA - Service Level Agreement

SSD – Stredslovenská distribučná. a.s.

SW - softvér

SWG - Secure Web Gateway

TACACS+ - Terminal Access Controller Access-Control System Plus

VPN – Virtual Private Network

WAN – Wide Area Network

1. Úvod

Cieľom tohto dokumentu je poskytnúť kompletný popis o predmete súťaže a uchádzačom poskytnúť informácie o požiadavkách pri návrhu riešenia.

1. Dôvernosť

Všetky údaje a informácie, uvádzané v tomto dokumente považuje Obstarávateľ za dôverné. Bez predchádzajúceho písomného súhlasu Obstarávateľa ich nesmie Uchádzač zverejniť a/alebo použiť k inému účelu, ako pre aký boli Uchádzačovi poskytnuté.

1. Predmet súťaže

Cieľom tohto obstarávania je modernizácia riešenia na ochranu pred kybernetickými hrozbami prevádzkovaná v infraštruktúre obstarávateľa.

Za účelom naplnenia tohto cieľu je predmetom obstarávania získanie nasledovného:

1. Hardvérové vybavenie nového riešenia, softvérové vybavenie nového riešenia a licencie spojené so sprevádzkovaním nového riešenia, vrátane podporných systémov ako je manažment, log management, vpn klienti a iné
2. Technickej podpory výrobcu na všetky hardvérové, softvérové a licenčné komponenty dodané uchádzačom na počas obstarávateľom definované obdobie, vrátane služieb súvisiacich s prípadnou výmenou vadného hardvéru (tzv. RMA)
3. Všetkých prác súvisiacich s návrhom, testovaním, implementáciou, migráciou, záverečným akceptačným testovaním, vypracovaním dokumentácie a doplnením CMDB pre nové riešenie
4. Integračných prác nového riešenia do existujúcich služieb obstarávateľa (napr. SIEM, AD, EntraID, Radius, Tacacs+, atď) vybavenia do prostredia obstarávateľa
5. Služby spojené s prevádzkou nového riešenia vrátane podporných systémov, za stanovených SLA parametrov a na obdobie definované obstarávateľom formou outsourcingu. Rozsah požadovaných služieb pri prevádzke formou outsourcingu je popísaný v dokumente „Priloha-P8-Katalog SLA sluzieb pre outsoucing.docx“. Rozsah požadovaných služieb pri prevádzke formou technickej podpory je popísaný v dokumente „Priloha-P9-Katalog SLA sluzieb pre technicka podpora.docx“. *Obstarávateľ od uchádzača požaduje naceniť prevádzku dodaného riešenia vo forme outsourcingu samostatne, avšak vyhradzuje si právo rozhodnúť o uzatvorení, resp. neuzatvorení outsourcingovej zmluvy až po implementácii nového riešenia.*

Za účelom výberu optimálneho riešenia obstarávateľ ako súčasť tohto obstarávania predkladá potencionálny návrh zariadení a technológií spĺňajúcich požiadavky na modernizované riešenie. Uchádzač v tomto obstarávaní sa môže rozhodnúť predložiť návrh riešenia obsahujúci zariadenia a technológie z návrhu obstarávateľa, alebo riešenie dodať s ľubovoľným iným riešením, ktoré je z hľadiska výbavy, funkcionality a výkonu ekvivalentné s riešením popísaným v návrhu obstarávateľa. Obsah tohto návrhu je možné nájsť v dokumente „Priloha-P4-Navrh cieloveho stavu z pohladu obstaravatela.docx“.

Pri návrhu nového riešenia však uchádzač musí mať na zreteli nasledujúce základné podmienky:

1. Hlavné systémové komponenty navrhovaného riešenia musia byť od jedného výrobcu.
2. Navrhované práce spojené s nasadzovaním nového riešenia nesmú mať negatívny dosah na prevádzku služieb v sieti obstarávateľa a nesmú mať negatívny dopad na úroveň bezpečnosti v sieti obstarávateľa. Počas implementácie a testovania bude obstarávateľ tolerovať plánované výpadky iba za podmienky, že doba jedného plánovaného výpadku nepresiahne 60 min až 240 min v závislosti na kritickosti migrovanej zóny (funkčného bloku)
3. Navrhované riešenie musí spĺňať všetky „high level“ požiadavky definované v odstavci 3 dokumentu „Priloha-P4-Navrh cieloveho stavu z pohladu obstaravatela.docx“.
4. Základné informácie o súčasnom stave infraštruktúry obstarávateľa

V súčasnosti z hľadiska ochrany pred kybernetickými hrozbami má infraštruktúra obstarávateľa nasledujúce parametre (táto informácia ma orientačný charakter a ma pomôcť uchádzačom odhadnúť rozsah obstarávaného riešenia):

* 3 lokality DC
* Počet interných užívateľov 1200
* Počet virtuálnych FW 16
* VPN koncentrátorov 5ks
* Použitý staticky aj dynamický routing
* 200 užívateľov interných VPN
* 400 Priemerný počet súbežných externých VPN relácii

Ďalšie podrobnosti o infraštruktúre obstarávateľa je možné nájsť v dokumente „Príloha P3 – Opis súčasného riešenia“.

1. Pokyny pre uchádzača – druhé kola obstarávania

Cieľom druhého kola obstarávania je obstaranie technológie, licencií, podpory a implementačných prác pre časti infraštruktúry obstarávateľa popísané v predmete súťaže (vid odstavec 5 tohto dokumentu).

V druhom kole uchádzač predkladá ponuku obsahujúcu aspoň nasledovné dokumenty:

1. Popis ponuky uchádzača– dokument obsahujúci stručný popis ponúkaného riešenia (vid odstavec 8.1 tohto dokumentu)
2. Vyplnený dokument XLSX - Príloha-P11-Detailne poziadavky.xlsx (vid odstavec 8.2 tohto dokumentu)
3. Vyplnený dokument XLSX - Priloha-P10-Ceny.xlsx (vid odstavec 8.3 tohto dokumentu)
4. Návrh integrácie riešenia do prevádzky (vid dokument Priloha-P7-Poziadavky na tranziciu.docx)
5. Vecné požiadavky na predkladanú ponuku – druhé kolo obstarávania
   1. Požiadavky na obsah dokumentu s popisom ponuky

V tomto dokumente účastník stručne popíše predkladané riešenie so zreteľom na nasledujúce:

* Zhodu predkladaného riešenia s požiadavkami obstarávateľa, prípadne dôvody pre ktoré sa navrhované riešenie líši od požiadaviek obstarávateľa
* V prípade, ak uchádzať predkladá riešenie predstavujúce alternatívu voči návrhu riešenia obstarávateľa, do tohto dokumentu sa uvedú všetky zásadné architektonické, funkčné a výkonnostné rozdiely oproti návrhu riešenia predloženému zo strany obstarávateľa
  1. Príloha-P11-Detailné požiadavky

V tomto dokumente účastník deklaruje funkčné a výkonnostné parametre a výbavu navrhovaného riešenia. Deklarácia zhody s požiadavkami tohto obstarávania sa realizuje prostredníctvom potvrdenia požiadavky obstarávateľa vyplnením príslušnej položky tejto prílohy.

Súčasťou detailných požiadaviek je aj poskytnutie odhadu trvania implementácie nového riešenia a potvrdenie predbežného harmonogramu prác implementácie nového riešenia.

* 1. Príloha P10 – Ceny

V tomto dokumente uchádzač deklaruje cenu za ponúkané riešenie, rozdelenú na:

1. cenu za obstaranie HW a SW a licencie z návrhu uchádzača
2. cenu za implementáciu riešenia do prevádzky
3. cenu za poskytovanie služieb technickej podpory
4. voliteľnú cenovú ponuku na prevádzku celého riešenia formou outsourcingu
5. Zoznam príloh – druhé kolo obstarávania

Ako súčasť druhého kola obstarávania je uchádzačovi poskytnutý nasledujúci zoznam príloh, s ktorých obsahom je sa potrebné oboznámiť:

* Priloha-P3-Opis sucasneho stavu.docx
* Priloha-P4-Navrh cieloveho stavu z pohladu obstaravatela.docx
* Priloha-P5-Poziadavky na firewall zariadenia.docx
* Priloha-P6-Opis poziadaviek na implementacne prace.docx
* Priloha-P7-Poziadavky na tranziciu.docx
* Priloha-P8-Katalog SLA sluzieb pre outsoucing.docx
* Priloha-P9-Katalog-SLA-sluzieb technicka podpora.docx
* Priloha-P10-Ceny.xlsx
* Príloha-P11-Detailne poziadavky.xlsx